label_title: 2008-as Formula–1 ausztrál nagydíj
label_desc: Az ausztrál nagydíj a 2008-as Formula–1 világbajnokság első versenye. 2008. március 14. és 16. között rendezték meg a Melbourne Grand Prix Circuit-ön, Melbourneben, Ausztráliában. Ausztrália 23-adszor adott helyet Formula–1-es versenynek, 13-adszor a melbournei utcai pályán. Ezen a versenyen debütált a Spyker örökébe lépő Force India csapat, valamint két versenyző: Nelson Piquet Jr. és Sébastien Bourdais. Ez volt 2001 óta az első verseny a Formula–1-ben, melyen kipörgésgátló nélkül versenyeztek, emiatt sok baleset is történt, összesen heten értek célba. A futamot Lewis Hamilton nyerte, így az egyéni világbajnokságot a versenyt követően Hamilton, a konstruktőrit a McLaren vezette.